James Marsters

James Marsters (* 20. august 1962, Greenville, Kalifornia, USA) je americký herec a spevák. V rokoch 2002 – 2004 účinkoval ako spevák v skupine Ghost of the Robot, momentálne je sólový spevák. V roku 2005 vydal album Civilized Man, v roku 2007 ďalší z názvom Like a Waterfall. V detstve bol v skupine The Vandals.

Životopis 
James Marsters sa narodil v kalifornskom meste Greenville, ale vyrastal v Modeste, momentálne žije v Los Angeles. Preslávila ho rola Spikea v populárnom americkom seriáli Buffy, premožiteľka upírov a účinkovanie v seriáli Angel. Zahral si i v mnohých ďalších filmoch a seriáloch. Z filmov stoja za zmienku Spletité cesty osudu (orig. Winding Roads), kde si zahral Billa Johnsona, ďalej horor Dom hrôzy (orig. House on Haunted Hill) kde síce nemal veľkú rolu, no bolo ho možné vidieť na začiatku filmu ako kameramana. Hral i vo filme The Enforcers, kde sa predstavil ako Sullivan McManus a vo filme Chance, ktorý režírovala Amber Bensonová (Tara v Buffy). Známy je film Senzi prachy (orig. Cool Money), kde si zahral hlavnú úlohu ako Bobby Comfort. K jeho najnovším filmom patria horor Shadow Puppets, kde sa predstavil ako Jack, P.S.: Milujem ťa (orig. P.S.: I love you) kde hrá Johna McCarthyho, Chasing the Devil a Dragonball: Evolúcia (orig. Dragonball Evolution). Účinkoval aj v seriáli Smallville, kde stvárnil Brainiaca/prof. Miltona Finea.  

James Marsters hrá aj v divadle a to už od svojich deviatich rokov. Jeho obľúbená hra je McBeth. 

Je rozvedený, jeho bývalá manželka sa volá Lianne Davidsonová a majú syna Sullivana (* 1996).

Iné projekty 

Dabingoví herci USA
Filmoví herci USA
Televízni herci USA
Speváci USA
Osobnosti z Kalifornie
Absolventi Juilliard School